Agrobacterium tumefaciens

Ang Agrobacterium tumefaciens (binago ang siyentipikong panglan sa  Rhizobium radiobacter, kasinghulugan ng Agrobacterium radiobacter) ay ang sanhi ng sakit na crown gall (o ang pagkabuo ng tumor) sa higit isang daan at apatnapung espesye ng eudicots.  Ito ay bakteryum sa lupa na hugis-baras at negatibo ang Gram.  Ang mga sintomas ay dulot ng pagpasok ng maliit na piraso ng DNA (kilala bilang T-DNA, para sa transfer DNA, na iba sa tRNA na naglilipat ng asidong amino sa pagbuo ng protina, na nakalilitong tinatawag na transfer RNA), mula sa isang plasmid, paloob ng selula ng halaman, kung saan ito ay ihinahalo ng medyo walang pili o random sa loob ng genome ng halaman. 

Ang A. tumafaciens ay isang alphaproteobacteria ng pamilya Rhizobiacae, na kinabibilangan ng bakterya sa loob ng mga butil na taga-ayos ng nitroheno.  Di tulad ng ibang bakterya na tumutulong sa halaman, ang espesye ng Agrobacterium ay nakakapagpabunga ng tumor sa halaman, at ito’y hindi nakatutulong sa mga halaman  Dahil maraming uri ng halaman ang apektado ng Agrobacterium, ito ay isang nakababahalang problema sa industriya ng agrikultura.

Sa ekonomiya, ang A. tumefaciens ay isang malaking salot ng mga nogales, ubas, prutas na bato, mga puno ng nuwes, matamis na aselga, horseradish, at ruwibarbo.

Mga sanggunian

Kaurian:Bakterya